Oficialusis leidinys L 337 , 20/12/2001 p. 0023 - 0024



Komisijos reglamentas (EB) Nr. 2495/2001 2001 m. gruodžio 19 d. iš dalies keičiantis Tarybos reglamentą (EB) Nr. 2406/96, nustatantį bendras pardavimo normas tam tikriems žuvininkystės produktams EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1999 m. gruodžio 17 d. Tarybos reglamentą (EB) Nr. 104/2000 dėl žuvininkystės ir akvakultūros produktų rinkos bendro organizavimo [1], ypač į jo 2 straipsnio 3 dalį, kadangi: (1) Tarybos reglamente (EB) Nr. 2406/96 [2] su paskutiniais pakeitimais, padarytais Reglamentu (EB) Nr. 2578/2000 [3], buvo nustatyta nauja rūšies Clupea harengus dydžio kategorijų skalė. Šioje skalėje, jei tai yra Baltijos silkės, nustatomas konkretus į šiaurę nuo 59° 30′ sužvejotų ir iškrautų į krantą produktų dydis ir vienas konkretus į pietus nuo 59° 30′ sužvejotų ir į krantą iškrautų produktų dydis. (2) Konkretus į šiaurę nuo 59° 30′ sužvejotų ir iškrautų į krantą Baltijos silkių dydis nebeatitinka šiame rajone taikomų rinkos reikalavimų ir dėl to turėtų būti nustatyta daugiau dydžio kategorijų. (3) Per pastaruosius penkiolika metų pagrindiniame Baltijos jūros baseine labai sumažėjo vidutinis silkių svoris ir ilgis. Dėl to šiaurinis silkės tipas (mažos, tačiau gana senos) – tai didžiausia žvejybos išteklių ir pagrindiniame baseine sužvejojamų kiekių dalis. Tarptautinė žvejybos Baltijos jūroje komisija (IBSFC) nėra nustačiusi mažiausio Baltijos silkių dydžio. (4) Dėl to turėtų būti priimta nuostata, kad būtų galima pardavinėti šias silkes, nustatant daugiau dydžio kategorijų. (5) Dėl to turėtų būti iš dalies pakeisti dabartiniu metu šiaurinėje Baltijos jūros dalyje naudojami dydžiai. Tokia pataisa būtų pakeičiami Reglamento (EB) Nr. 104/2000 2 straipsnio 3 dalyje nustatyti bendri pardavimo standartai. (6) Šiame reglamente numatytos priemonės atitinka Žvejybos produktų vadybos komiteto nuomonę, PRIĖMĖ ŠĮ REGLAMENTĄ: 1 straipsnis Į šiaurę nuo 59° 30′ sužvejotoms ir iškrautoms į krantą Baltijos silkėms (Clupea harengus) Reglamento (EB) Nr. 2406/96 II priede taikomos dydžio kategorijos šiuo reglamentu iš dalies pakeičiamos pagal jo priedą. 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Jis taikomas nuo 2002 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2001 m. gruodžio 19 d. Komisijos vardu Franz Fischler Komisijos narys [1] OL L 17, 2000 1 21, p. 22. [2] OL L 334, 1996 12 23, p. 1. [3] OL L 298, 2000 11 25, p. 1. -------------------------------------------------- PRIEDAS Svorių mastelis | Mažiausi dydžiai, kurių privalu laikytis 7 straipsnyje nurodytais reglamentais nustatytomis sąlygomis | Žuvies pavadinimas | Dydis | Vienos žuvies svoris (kg) | Žuvų skaičius 1 kg | Regionas | Zona (geografinė) | Mažiausias dydis | Atlanto silkės (Clupea harengus) | 1 | 0,250 ir daugiau | 4 arba mažiau | 1 | Tarptautinės jūrų tyrinėjimo tarybos Vb (EB zona) | 20 cm | 2 | 0,125–0,250 | 5–8 | 2 | (a) | 20 cm | 3 | 0,085–0,125 | 9–11 | | (b) | 18 cm | 4(a) | 0,050–0,085 | 12–20 | 3 | | 20 cm | Į pietus nuo 59o 30′ sužvejotos ir iškrautos į krantą Baltijos silkės | 4(b) | 0,036–0,085 | 12–27 | | | | Į šiaurę nuo 59o 30′ sužvejotos ir iškrautos į krantą Baltijos silkės | 4(c) | 0,057–0,085 | 12–17 | | | | 5 | 0,031–0,057 | 18–32 | | | | 6 | 0,023–0,031 | 33–44 | | | | --------------------------------------------------